ΑΠΟΦΑΣΗ ΤΗΣ ΕΠΙΤΡΟΠΗΣ της 29ης Ιουλίου 1996 σχετικά με χρηματοδοτική ενίσχυση της Κοινότητας για τη λειτουργία του κοινοτικού εργαστηρίου αναφοράς για την αναζήτηση καταλοίπων, Bundesinstitut fόr gesundheitlichen Verbraucherschutz und Veterinδrmedizin (πρώην Bundesgesundheitsamt), Βερολίνο, Γερμανία (Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (96/517/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 28,

Εκτιμώντας:

ότι, σύμφωνα με τις διατάξεις του άρθρου 1 στοιχείο γ) της απόφασης 91/664/ΕΟΚ του Συμβουλίου, της 11ης Δεκεμβρίου 1991, σχετικά με τον καθορισμό των κοινοτικών εργαστηρίων αναφοράς για την αναζήτηση καταλοίπων ορισμένων ουσιών (3), το Bundesinstitut fόr gesundheitlichen Verbraucherschutz und Veterinδrmedizin (πρώην Bundesgesundheitsamt), Βερολίνο, Γερμανία, έχει ορισθεί εργαστήριο αναφοράς για τα κατάλοιπα που αναφέρονται στο παράρτημα Ι ομάδα Α.ΙΙΙ στοιχείο β) της οδηγίας 86/469/ΕΟΚ του Συμβουλίου (4), και των καταλοίπων Β-αγωνιστών και σουλφαμίδων 7

ότι, σύμφωνα με το άρθρο 36 της οδηγίας 96/23/ΕΚ του Συμβουλίου (5), περί λήψεως μέτρων ελέγχου για ορισμένες ουσίες και τα κατάλοιπά τους σε ζώντα ζώα και στα προϊόντα τους, από την 1η Ιουλίου 1997 καταργούνται οι διατάξεις της απόφασης 91/664/ΕΟΚ 7

ότι, από την 1η Ιουλίου 1997, θα εφαρμοσθούν οι διατάξεις του παραρτήματος V κεφάλαιο 1 στοιχείο β) της οδηγίας 96/23/ΕΚ 7 ότι, ως προς αυτό το θέμα, το Bundesinstitut fόr gesundheitlichen Verbraucherschutz und Veterinδrmedizin (πρώην Bundesgesundheitsamt), Βερολίνο, Γερμανία, έχει ορισθεί εργαστήριο αναφοράς για τα κατάλοιπα που αναφέρονται στο παράρτημα Ι ομάδα Α 5 και ομάδα Β 2 στοιχεία α), β) και ε) 7

ότι όλα τα καθήκοντα που πρέπει να επιτελούνται από το εργαστήριο αναφοράς ορίζονται στο άρθρο 1 της απόφασης 89/187/ΕΟΚ του Συμβουλίου, της 6ης Μαρτίου 1989, για τον καθορισμό των εξουσιών και των όρων λειτουργίας των κοινοτικών εργαστηρίων αναφοράς που προβλέπει η οδηγία 86/469/ΕΟΚ σχετικά με την εξέταση των ζώων και του νωπού κρέατος για την παρουσία καταλοίπων (6) 7

ότι, σύμφωνα με το άρθρο 36 της οδηγίας 96/23/ΕΚ από την 1η Ιουλίου 1997 καταργούνται οι διατάξεις της απόφασης 89/187/ΕΟΚ 7

ότι, από την 1η Ιουλίου 1997, θα εφαρμοσθούν οι διατάξεις του παραρτήματος V κεφάλαιο 2 της οδηγίας 96/23/ΕΚ 7

ότι, σύμφωνα με τις αποφάσεις 93/460/ΕΟΚ (7), 94/493/ΕΚ (8) και 95/304/ΕΚ (9) της Επιτροπής η Κοινότητα χορήγησε χρηματοδοτική ενίσχυση στο κοινοτικό εργαστήριο αναφοράς για την αναζήτηση καταλοίπων στο Βερολίνο, μέχρι την 1η Αυγούστου 1996 7 ότι πρέπει να προβλεφθεί, πέρα της ημερομηνίας αυτής, χορήγηση συμπληρωματικής ενίσχυσης για δύο χρόνια ώστε να επιτραπεί στο εργαστήριο αναφοράς να συνεχίσει να επιτελεί τις λειτουργίες και τα καθήκοντά του 7

ότι η εν λόγω χρηματοδοτική ενίσχυση της Κοινότητας θα επανεξετασθεί, με στόχο την παράτασής της, πριν από τη λήξη της εν λόγω χρονικής περιόδου 7

ότι πρέπει, κυρίως για λόγους που αφορούν τον έλεγχο να εφαρμόζονται τα άρθρα 8 και 9 του κανονισμού (ΕΟΚ) αριθ. 729/70 του Συμβουλίου, της 21ης Απριλίου 1970, περί χρηματοδοτήσεως της κοινής γεωργικής πολιτικής (10), όπως τροποποιήθηκε τελευταία από τον κανονισμό (ΕΟΚ) αριθ. 2048/88 (11) 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η Κοινότητα χορηγεί χρηματοδοτική ενίσχυση στη Γερμανία για τις λειτουργίες και τα καθήκοντα που περιγράφονται:

- στο άρθρο 1 της απόφασης 89/187/ΕΟΚ και τα οποία πρέπει να ασκήσει το κοινοτικό εργαστήριο αναφοράς για την αναζήτηση καταλοίπων που περιγράφεται στο άρθρο 1 στοιχείο β) της απόφασης 91/664/ΕΟΚ, για την περίοδο από την 1η Αυγούστου 1996 μέχρι τις 30 Ιουνίου 1997,

- στο κεφάλαιο 2 του παραρτήματος V της οδηγίας 96/23/ΕΚ που πρέπει να ασκήσει το κοινοτικό εργαστήριο αναφοράς για την αναζήτηση καταλοίπων που περιγράφεται στο παράρτημα V κεφάλαιο 1 στοιχείο β) της εν λόγω οδηγίας και για την περίοδο από 1ης Ιουλίου 1997 μέχρι 31 Ιουλίου 1998.

Άρθρο 2

Το Bundesinstitut fόr gesundheitlichen Verbraucherschutz und Veterinδrmedizin (πρώην Bundesgesundheitsamt), Βερολίνο, Γερμανία, επιτελεί τις λειτουργίες και ασκεί τα καθήκοντα που αναφέρονται στο άρθρο 1.

Άρθρο 3

Η χρηματοδοτική ενίσχυση της Κοινότητας ορίζεται σε 800 000 Ecu κατ' ανώτατο όριο για την περίοδο από την 1η Αυγούστου μέχρι τις 31 Ιουλίου 1998.

Άρθρο 4

Η κοινοτική χρηματοδοτική ενίσχυση χορηγείται βάσει των ακόλουθων κανόνων:

- 25 % ως προκαταβολή κατόπιν αιτήσεως της Γερμανίας, στην αρχή καθενός από τα τρία πρώτα εξάμηνα της εν λόγω περιόδου,

- το υπόλοιπο χορηγείται κατόπιν προσκομίσεως, εκ μέρους της Γερμανίας, των δικαιολογητικών, τα οποία πρέπει να προσκομισθούν πριν από την 1η Οκτωβρίου 1998.

Άρθρο 5

Κάθε χρόνο και εντός δύο μηνών, το αργότερο, από τη λήξη του οικονομικού έτους, η Γερμανία αποστέλλει στην Επιτροπή λεπτομερή τεχνική έκθεση για τις δραστηριότητες του εργαστηρίου σε σχέση με τα καθήκοντα που του έχουν ανατεθεί.

Άρθρο 6

Εφαρμόζονται, τηρουμένων των αναλογιών, τα άρθρα 8 και 9 του κανονισμού (ΕΟΚ) αριθ. 729/70.

Άρθρο 7

Η παρούσα απόφαση απευθύνεται στη Δημοκρατία της Γερμανίας.

Βρυξέλλες, 29 Ιουλίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 368 της 31. 12. 1991, σ. 17.

(4) ΕΕ αριθ. L 275 της 26. 9. 1986, σ. 36.

(5) ΕΕ αριθ. L 125 της 23. 5. 1996, σ. 10.

(6) ΕΕ αριθ. L 66 της 10. 3. 1989, σ. 37.

(7) ΕΕ αριθ. L 215 της 25. 8. 1993, σ. 13.

(8) ΕΕ αριθ. L 201 της 4. 8. 1994, σ. 39.

(9) ΕΕ αριθ. L 185 της 4. 8. 1995, σ. 55.

(10) ΕΕ αριθ. L 94 της 28. 4. 1970, σ. 13.

(11) ΕΕ αριθ. L 185 της 15. 7. 1988, σ. 1.